Jeg rejser hver evig eneste dag med toget. Både til og fra studie, men også for at besøge familie på Fyn. Med alle de penge jeg har lagt i billetter og til ungdomskort ville jeg snart være millionær. 
Jeg har henover weekenden som sædvanlig været på besøg hos familie på Fyn. Grundet forsinket sporarbejde vælger jeg at tage nogle ekstra dage i håb om, at de vil have det færdiggjort til i går hvor jeg skal hjem. Pyt med sporarbejdet - det skal jo gøres for at det offentlige kan køre optimalt, så det tager jeg ikke så tungt. 
Da jeg ankommer til Odense holder der en masse togbusser. Der er ingen skilte i busserne, som viser hvor de kører hen, men jeg får overhørt en samtale som fortæller hvilken togbus jeg skal med for at komme til Nyborg, så hurtigt ind i den og afsted... Jeg er meget forvirret da jeg sidder i bussen, for jeg er egentlig ret meget i tvivl om jeg skulle have været med en anden bus, som måske tog hele turen til KBH og ikke kun til Nyborg. Rejseplanen viser at halvdelen af togene er aflyste og mens nogle andre er uændrede, men de kører samtidig?.... Da jeg ankommer til Nyborg kan jeg se der holder et tog på perronen, så jeg løber afsted og hurtigt op af trapperne, så jeg er sikker på jeg kan nå det. Tiden er ændret fra 11:29 til 11:36, og da jeg forpustet får sat mig tilrette er klokken 11:37, men toget kører endnu ikke. Jeg er endnu mere forvirret nu. Alle er forvirrrende. Specielt om hvor toget standser, hvad endestationen er osv. Vi får at vide i højtaleren at de endnu ikke er kørt, fordi de mangler personale, men at de er på vej i TAXA. Lige inden toget skal til at køre, er det godt fyldt op. Folk står sågar på gangene hele turen igennem... 
Pludselig kommer der en kontrollør og skal tjekke billetter, og jeg tænker ÅH NEJ!, for midt i alle tanker, spørgsmål, stress og jag har jeg fuldstændig skudt tanken om at købe en billet ud af hovedet. Jeg skynder mig ind på min mobil app for at købe en billet fra Nyborg til KBH, men app'en vil ikke samarbejde, så da kontrolløren står foran mig prøver jeg stadig at komme igennem for at få en billet. Jeg forklarer ham at jeg fuldstændig har glemt alt om at købe, men at jeg er i fuld gang med at købe den og at jeg desuden har ungdomskort jeg kan køre noget af turen på. Kontrolløren er virkelig grov og skælder mig ud, fortæller mig at det er for sent og vi forlængst er kørt fra Nyborg... Jeg prøver at forklare ham at jeg på ingen måde vil snyde eller lignende og at jeg er virkelig ked af det, men at det blot er en forgemmelse fra min side, men at jeg kæmper for at købe en billet. I mellem tiden får jeg støtte fra nogle af de andre passagerer som prøver at tale med ham, mens han høvler mig ned og fortæller mig at jeg skal bare have den bøde jeg har "krav på" udtrykker han. Pludselig vender han på en tallerken og jeg får lov at købe billetten alligevel, så mens jeg ryster af forskrækkelse og ked-af-det-hed, viser jeg ham den og kan nærmest ikke vente med at komme af toget igen. Jeg er udemærket klar over, at jeg har lavet en fejl i og med at jeg ikke har købt en billet inden jeg stiger på toget, men når jeg så er ærlig og fortæller hvad der er sket, og oveni købet godt kan købe en billet, så havde jeg måske ovenpå alt dette med sporarbejde, aflyste toge og forsinkelser, håbet på at min fejl kunne veje op med nogle af jeres. Øv.